Interlitteraria
Interlitteraria on aastast 1996 ilmuv rahvusvaheline eelretsenseeritav ajakiri, mis ilmub Tartu Ülikooli maailmakirjanduse õppetooli ja Eesti Võrdleva Kirjandusteaduse Assotsiatsiooni väljaandel. Ajakirja peatoimetaja on Jüri Talvet. Väljaande peasisu moodustavad võrdleva kirjandusteaduse artiklid, kusjuures need võivad olla inglise, prantsuse, saksa või hispaania keeles.